《绕佛阁 初冬同友人小憩中隐禅院用片玉词韵》
清代·陈维崧

早霞昨敛，行散郭外，尽历溪馆。塘窅蒲短。细沿磬响，来褰戒坛塘。

境幽竹满。閒竖拂子，小叩慧远。妙谛微婉。更沾茗粥，尘巾忽焉岸。

坐久渐忘却，花影移楞还几线。更爱晴阶，砌成明镜面。

叹急景浮生，虚负漏箭。闷怀谁见。似残菊无聊，倚檐零乱。

再来期、甚时才展。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。